Slik får du halv pris på bilservice
For stadig flere tar servicen og andre reparasjoner på merkeverksteder i Sverige. Det kan halvere utgiftene. Stikkprøver VG har tatt viser at det er penger å hente. Og tar du kun service er det lov å kjøpe med seg tollfri kvote også. Reparerer du bilen din, det vil si bytter ut deler, gjelder vanlige tollregler. På flere merker kan du spare opptil 50 prosent, mens det på andre er null besparelse. Så et godt råd er, innhent anbud både i Norge og Sverige før du tar turen. - Jeg fører ingen statistikk, men langt over halvparten av kundene hos oss er nordmenn, sier Jonas Karlsson hos HK Bilar i Strømstad, rett over svenskegrensen. De har merkeverksted for Volvo og Renault.- Hos oss er omtrent halvparten av kundene norske, sier Ingemar Wester hos Brødrene Brandt i Tanumshede, cirka fem mil fra norskegrensen. Der har de merkeverksteder for Ford og Land Rover. - Noen kommer for å få service på bilen, men enda flere får utført reparasjoner. Spesielt gjelder dette Land Rover. Hvis man vil kan man få et skjema slik at man får igjen den svenske momsen, og betaler den norske på grensen, sier Wester. - Men er det mange som spør om det? - Nei, det er vel ikke det, sier Wester. Men selv til Karlstad, drøyt 10, mil fra svenskegrensen, kommer nordmenn for å få service på bilen sin. For det nærmeste merkeverksted på Honda ligger her. - Vi ligger jo et stykke fra grensen, men vi har brukbart med norske kunder, sier verksleder Lars Johansson hos Thorins Bil i Karlstad.Det er først og fremst service på nyere biler som er etterspurt. For de med eldre biler som skal repareres trenger ikke dra på et merkeverksted såpass langt fra grensen. Hvis du reparerer bilen din for mer enn 3000 kroner er du pliktig til å opplyse dette ved passering grensen til Norge. Da skal du få igjen den svenske momsen, og betale norsk moms. Er du borte i mer enn ett døgn er grensen hevet til 6000 kroner.Det er verdt å merke seg at dersom du har reparert bilen din for 3000 kroner, har du ikke lov til å ta med deg andre varer uten å fortolle dette. - Men det er svært få som melder fra om reparasjon av bil, i gjennomsnitt er det kanskje en hver dag, sier kontorsjef Gunnar Dahle Johansen ved Svinesund tollkontor. - I dag har vi forresten hatt to personer innom her på rødt for å betale moms på reparasjoner utført i Sverige, sier Dahle Johansen. - Vi avslører en del på stikkontroller, enten ved samtaler eller ved at vi finner kvitteringer i bilen, sier kontorsjef for grensekontrollen i Svinesund Wenche Fredriksen.- Vi sjekker hele tiden forskjellen mellom Norge og Sverige/Danmark. Men det er omtrent 35-40 prosent høyere lønnsnivå i Norge, og dette gjenspeiler seg også på verkstedprisene. Kundene må også være klar over forbrukerloven i Norge gir mange rettigheter, dersom det skulle bli gjort en feil på verkstedet sier informasjonsdirektør Anne Sønsteby i Ford Norge.Merkeverksted Norge: 5540 kroner. Merkeverksted Sverige/Strømstad: 3180 kroner (3596 SEK).Merkeverksted Norge: 2500 kroner. Merkeverskted Sverige/Strømstad: 1839 kroner (2110 SEK).Ford S-Max, 2008-modell. Merkeverksted Norge: 4633 kroner. Merkeverksted Sverige/Tanumshede: 2740 kroner (3143 SEK).Merkeverksted Norge: 6800 kroner. Merkeverksted Sverige/Karlstad: 3400 kroner (3900 SEK).Merkeverksted Norge: 5-årsservice, 2990 kroner. Merkeverksted Sverige/Strømstad: 3000 kroner (3550 SEK).* Vi har brukt den offisielle kursen fra 11. september 2012, 100 SEK er lik 87,16 kroner. * Prisene er hentet inn på spesifikke biler, der bilnummer og kilometerstand er oppgit. * Norske priser er innhentet i Oslo-området.
Svenske verksteder nær grensen lever godt av norske kunder.